钦定古今图书集成/历象汇编/岁功典/第058卷 > 悲清秋赋 唐李白
## 钦定古今图书集成/历象汇编/岁功典/第058卷 > 悲清秋赋 唐李白

登九疑兮望清川，见三湘之潺湲。水流寒以归海，云
横愁而蔽天。余以《鸟道》计于故乡兮，不知去荆吴之
几千。于时西阳半规，映岛欲没。澄湖练明，遥海上月。
念佳期之浩荡，眇怀燕而望越。荷花落兮江色秋，风
袅袅兮夜悠悠。临穷溟以有羡，思钓鳌于沧洲。无修
竿以一举，抚洪波而增忧。《归去来》兮，人间不可以托
些，吾将采药于蓬丘。